Andreea Bostanica este în centrul atenției, după ce a postat în mediul online mai multe videoclipuri în care prezenta anumite cadouri scumpe, dar și buchete imense de flori. S-a speculat că ”regina TikTok-ului”, așa cum mai este numită tânăra de 19 ani, s-ar afla într-o relație cu un cetățean arab, mai ales că influencerița s-a filmat, nu doar o dată, în Dubai.
Andreea Bostanica nu a putut sta cu mâinile în sân la zvonurile care circulă despre ea pe internet și a reacționat ferm într-un videoclip postat pe canalul său de Youtube. Iată ce a spus!
Andreea Bostanica a reacționat după imaginile în care a fost surprinsă în compania unui bărbat misterios
Andreea Bostănică a reacționat ferm la zvonurile apărute, după ce a fost văzută în compania unui bărbat misterios, despre care s-a speculat că ar fi presupusul ei iubit arab și i-ar oferi cadouri scumpe. Într-un videoclip postat pe canalul său de YouTube, tânăra de 19 ani a mărturisit că simpla prezență a unui băiat lângă ea, la o masă, nu indică automat o relație romantică.
„În primul rând, îmi pare foarte rău că părinții voștri v-au educat așa, în special pe fetele cu standarde atât de mici. Adică vouă vi se pare ceva ireal ca un băiat să vă simpatizeze și să vă dea un buchet de flori sau o bijuterie. Dacă vouă asta vi se pare ceva ieșit din comun și absolut ireal, îmi pare foarte rău de standardele pe care le aveți. Și filmulețele astea care circulă pe internet că sunt împreună, că am un iubit arab. Asta nu înseamnă că persoana care stă pe scaun lângă mine este iubitul meu sau sunt într-o relație cu el, adică eu dacă mă așez acum pe scaun în restaurant și este un băiat lângă mine, asta înseamnă că eu am o relație cu el? Asta mi se pare foarte amuzant, sincer. Și încă o dată. Îmi pare foarte rău că aveți niște standarde atât de joase.”, a transmis Andreea Bostanica pe Youtube.
Andreea Bostanica: „Lăsați omul să vă curteze”
Andreea Bostanica a avut și un sfat pentru fetele care o urmăresc pe rețelele de socializare.
„Fetele care se liniștesc și zic că <<a, cadourile astea ți le-a luat ăla, că nu știu ce, că ai fost cu el>>. Fetelor, vă dau un sfat! Fiți mai mândre cu băieții! Lăsați omul să vă curteze, să vă cucerească frumos, să vă dea un buchet de flori, să fie o normalitate să primiți flori în fiecare săptămână sau măcar o dată. Nu le mai achitați masa când ieșiți în oraș, că majoritatea fetelor care îmi dau hate asta fac.”, a adăugat tânăra.